PMIndiaData/PMIndiaSum huggingface dataset:
صدر پوتن اور وزیراعظم کے مابین ٹیلی فون پر گفتگو

نئیدہلی۔23؍مئی۔ روسی وفاق کے صدر عالی جناب ولادیمیر وی پوتن نے وزیراعظم جناب نریندر مودی سے ٹیلی فون پر گفتگو کی اور انہیں عام انتخابات میں فتح حاصل کرنے کی مبارکباد پیش کی۔ صدر پوتن نے اس یقین کا اظہار کیا کہ وزیراعظم دونو ںممالک کے عوام کے مابین دیرینہ دوستانہ تعلقات کو مزید مستحکم بنائیں گے اور اس خصوصی اور کلیدی شراکت داری کو فروغ دیں گے جو دونوں ممالک کے مابین رشتوں کو استوار کیے ہوئے ہے۔ وزیراعظم نے صدر پوتن کی جانب سے ظاہر کی گئی گرم جوشی اور مبارکباد کیلئے ان کا شکریہ ادا کیا۔ انہوں نے طرفین کی جانب افزوں تعاون کو تسلیم کیا اور صدر پوتن کے ساتھ گزشتہ مہینوں کے دوران اپنی ذاتی گفت وشنید کا بھی ذکر کیا۔ وزیراعظم نے اپنی جانب سے اس خیال کا اظہار کیا کہ وہ جلد ہی صدر پوتن سے گفت وشنید کریں گے تاکہ بھارت اور روس کے مابین دیرینہ باہمی شراکت داری جو وقت کی کسوٹی پر کھری اتری ہے، کو مزید تقویت پہنچائی جاسکے اور استحکام بخشا جاسکے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔۔ع ن
وزیراعظم نے   پارلیمنٹ میں صدر جمہوریہ جناب رام ناتھ کووند کے اعزاز میں منعقد الوداعی پروگرام میں شرکت کی

وزیراعظم جناب نریندر مودی نے آج پارلیمنٹ میں صدر جمہوریہ جناب رام ناتھ کووند کےلئے الوداری تقریب میں شرکت کی۔ ایک ٹوئیٹ وزیراعظم نے کہا: ’’آج ، پارلیمنٹ میں، صدر جمہوریہ ہند جناب رام ناتھ کووند جی کے لئے منعقد الوداعی تقریب میں شرکت کی۔ اس میں وزراء اورمختلف پارٹیوں کے رہنماشریک ہوئے۔‘‘
وزیر اعظم نے ’خواتین کو با اختیار بنانے کے 8 سال‘ کی تفصیلات شیئر کیں

وزیر اعظم جناب نریندر مودی نے narendramodi.in ویب سائٹ پر دستیاب مختلف مضامین کی تفصیلات شیئر کی ہیں جس میں خواتین کو با اختیار بنانے کی سمت میں حکومت کے ذریعے کیے جانے والے کاموں کے بارے میں معلومات شامل ہیں۔ جناب مودی نے MyGov کا ایک ٹویٹ تھریڈ بھی شیئر کیا ہے، جس میں خواتین کی فلاح اور انہیں با اختیار بنانے کے لیے حکومت کی مختلف اسکیموں اور اقدامات کے بارے میں معلومات دی گئی ہیں۔ وزیر اعظم نے ٹویٹ میں کہا: ’’خواتین کو مزید با اختیار بنانے کے لیے ایک نئی مثال کیسے قائم کی جاتی ہے، اس پر آپ کو ان مضامین کو پڑھنے میں مزہ آئے گا۔ ان کوششوں میں مختلف شعبوں کو شامل کیا گیا ہے اور خواتین کے لیے مزید اعزاز کے ساتھ ساتھ مواقع کو بھی یقینی بنایا گیا ہے۔ ’’#خواتین کو با اختیار بنانے کے 8 سال‘‘ ’’بھارت کی خواتین کو با اختیار بنانے کے کام کے بارے میں تفصیلی معلومات۔ ’’#خواتین کو با اختیار بنانے کے 8 سال‘‘
فارن سروس کے زیر تربیت افسران نے وزیراعظم سے ملاقات کی

نئی دہلی،14/مئی۔ انڈین فارن سروس کے 39 زیر تربیت افسران نے، جو اس وقت فارن سروس انسٹی ٹیوٹ میں تربیت حاصل کررہے ہیں، آج وزیراعظم جناب نریندر مودی سے ملاقات کی۔ زیر تربیت افسران سے خطاب کرتے ہوئے وزیراعظم نے بیرونی ملکوں میں ہندوستان کی قیمتی تاریخ، کلچر اور روایات کے تعلق سے ہندوستان کی نمائندگی کرنے کی اہمیت پر زور دیا۔ وزیراعظم نے کہا کہ آئی ایف ایس افسروں کو نہ صرف موجودہ قومی ترجیحات سے آگاہ رہنا چاہئے، بلکہ انھیں قومی ترقی کی مستقبل کی ضرورتوں کا بھی احساس ہونا چاہئے۔ وزیراعظم نے زیر تربیت افسران کی حوصلہ افزائی کی کہ وہ ریاستی حکومتوں سے پوری طرح واقف رہیں اور بیرون ملک رہنے والے ہندوستانی افراد کے رابطے میں رہیں، جن کی اہمیت بیرون تعلقات کے قیام کے معاملے میں روز بروز بڑھتی جارہی ہے۔ بھوٹان کے دو سفارت کار بھی، جو فارن سروس انسٹی ٹیوٹ میں تربیت لے رہے ہیں، اس گروپ میں شامل تھے۔ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ ج۔ م ر(
وزیر اعظم بہار میں 13 ستمبر کو پیٹرولیم شعبے سے متعلق تین کلیدی پروجیکٹوں کو قوم کے نام وقف کریں گے

نئی دہلی، 11 ستمبر 2020: وزیر اعظم جناب نریندر مودی ویڈیو کانفرنسنگ کے توسط سے 13 ستمبر کو بہار میں پیٹرولیم شعبے سے متعلق تین کلیدی پروجیکٹوں کو قوم کے نام وقف کریں گے۔ ان پروجیکٹوں میں پرادیپ۔ ہلدیا ۔ درگاپور پائپ لائن توسیعی پروجیکٹ کے درگاپور ۔ بانکا سیکشن اور دو ایل پی جی باٹلنگ پلانٹس شامل ہیں۔ ان پروجیکٹوں کو پیٹرولیم اور قدرتی گیس کی وزارت کی قیادت میں انڈین آئل اور ایچ پی سی ایل، پی ایس یو کے ذریعہ مکمل کیا گیا ہے۔ اس موقع پر بہار کے وزیر اعلیٰ بھی موجود ہوں گے۔ پائپ لائن پروجیکٹ کا درگاپور ۔ بانکا سیکشن انڈین آئل کے ذریعہ تعمیر کردہ 193 کلو میٹر طویل درگاپور۔بانکا پائپ لائن سیکشن، پرادیپ ۔ ہلدیا ۔ درگاپور پائپ لائن توسیع پروجیکٹ کا ایک حصہ ہے، جس کا سنگ بنیاد 17 فروری 2019 کو وزیر اعظم کے ذریعہ رکھا گیا تھا۔ درگاپور ۔ بانکا سیکشن بہار کے بانکا میں واقع نئے ایل پی جی باٹلنگ پلانٹ تک، موجودہ 679 کلو میٹر طویل پرادیپ ۔ ہلدیا ۔ درگا پور ایل پی جی پائپ لائن کی توسیعی لائن ہے۔ 14 ڈایامیٹر کی یہ پائپ لائن تین ریاستوں مغربی بنگال (60 کلو میٹر)، جھارکھنڈ (98 کلو میٹر)، اور بہار (35 کلو میٹر) سے ہوکر گزرتی ہے۔ فی الحال، پائپ لائن نظام میں ایل پی جی انجیکشن پرادیپ ریفائنری، ہلدیا ریفائنری اور آئی پی پی ایل ہلدیا سے کیا جا سکتا ہے۔ پورے پروجیکٹ کی تکمیل کے بعد ایل پی جی انجیکشن کی سہولت پرادیپ درآمداتیی ٹرمنل اور برونی ریفائنری سے بھی دستیاب ہوں گی۔ درگاپور سیکشن کے تحت پائپ لائن کو بچھانے کے عمل میں مختلف قدرتی اور انسانی رکاوٹوں کو عبور کرنے کی ضرورت پیش آئی۔ 13 ندیوں (جن میں سے ایک 1077 میٹر طویل اجے ندی بھی ہے)، 5 قومی شاہراہوں، اور 3 ریلوے کراسنگس سمیت مجموعی طور پر 154 کراسنگ کو عبور کیا گیا۔ یہ پائپ لائن پانی کے بہاؤ میں خلل پیدا کیے بغیر جدید ہوریزونٹل ڈائرکشنل ڈرلنگ تکنیک کے توسط سے زیر آب بچھائی گئی۔ بانکا، بہار میں ایل پی جی باٹلنگ پلانٹ انڈین آئل کا ایل پی جی باٹلنگ پلانٹ ریاست میں ایل پی جی کی بڑھتی ہوئی مانگ کو پورا کرکے بہار کی ’خودکفالت‘ میں اضافہ کرے گا۔ یہ باٹلنگ پلانٹ تقریباً 131.75 کروڑ کی لاگت سے بہار میں بھاگلپور، بانکا، جاموئی، ارریہ، کشن گنج اور کٹیہار جیسے اضلاع میں سہولیات فراہم کرانے کے علاوہ جھارکھنڈ میں گوڈا، دیوگڑھ، دومکا، صاحب گنج اور پاکور جیسے اضلاع میں سہولیات فراہم کرانے کی غرض سے تعمیر کیا گیا۔1800 ایم ٹی کے بقدر ایل پی جی اسٹوریج صلاحیت اور یومیہ 40000 سلنڈر بھرنے کی صلاحیت کے ساتھ یہ پلانٹ ریاست بہار میں راست اور غیر راست طور پر روزگار کے مواقع پیدا کرےگا۔ چمپارن (ہرسدھی)، بہار میں ایل پی جی پلانٹ مشرقی چمپارن ضلع میں واقع ہرسدھی میں ایچ پی سی ایل کے 120 ٹی ایم ٹی پی اے ایل پی جی باٹلنگ پلانٹ کی تعمیر 136.4 کروڑ روپئے کے بقدر کے سرمایے سے عمل میں آئی۔ یہ پلانٹ 29 ایکڑ زمین پر تعمیر کیا گیا اور اس کا سنگ بنیاد 10 اپریل 2018 کو وزیر اعظم کے ذریعہ رکھا گیا۔ یہ باٹلنگ پلانٹ بہار میں مشرقی چمپارن، مغربی چمپارن، مظفرپور، سیوان، گوپال گنج اور سیتامڑھی جیسے اضلاع میں ایل پی جی کی ضرورتوں کو پورا کرے گا۔ یہ تقریب ڈی ڈی نیوز پر راست طور پر نشر کی جائے گی۔
وزیراعظم نے ٹکنالوجی کے قومی دن کے موقع پر  سائنس دانوں کو خراج تحسین پیش کیا

نئی دہلی، 11 مئی 2020، وزیراعظم جناب نریندر مودی نے آج ملک کے تمام سائنس دانوں کو خراج تحسین پیش کیا ہے جو کہ دوسروں کی زندگی میں مثبت تبدیلی لانے کے لئے سائنس اور ٹکنالوجی کو استعمال کررہے ہیں۔ جناب نریندر مودی نے ٹکنالوجی کے قومی دن کے موقع پر ٹوئٹ کیا ہے۔ انہوں نے کہا ‘‘ٹکنالوجی کے قومی دن کے موقع پر قوم سبھی کو سلام پیش کرتی ہے، جو دوسروں کی زندگی میں مثبت تبدیلی لانے کے لئے ٹکنالوجی کو فروغ دے رہے ہیں۔ ہمیں یاد ہے کہ 1998 میں آج ہی کے دن ہمارے سائنس دانوں نے غیر معمولی کامیابی حاصل کی تھی۔ہندوستان کی تاریخ میں یہ ایک یادگار لمحہ تھا’’۔ گیارہ مئی 1998 کو انجام دیئے جانے والے پوکھرن تجربات کا ذکر کرتے ہوئے وزیراعظم نے کہا کہ اس وقت ایٹمی تجربات صرف مضبوط سیاسی قیادت کی وجہ سے ممکن ہوپائے تھے۔ وزیراعظم نے ان تجربات کے بارے میں اپنے ‘‘من کی بات ’’ پروگرام کے دوران کہی جانے والی ایک بات بھی شیئر کی۔ انہوں نے کہا ‘‘سن 1998 میں پوکھرن میں کئے گئے تجربات یہ بھی ظاہر کرتے ہیں کہ مضبوط سیاسی قیادت کیا تبدیلی لا سکتی ہے۔ یہی بات میں نے ایک من کی بات پروگرام کے دوران پوکھرن ، ہندوستان کے سائنس دانوں اور اٹل جی کی شاندار قیادت کے بارے میں کہی تھی’’۔ جناب نریندر مودی نے مزید ٹوئٹ کیا کہ ‘‘آج ٹکنالوجی ، دنیا کو کووڈ۔ 19 سے پاک کرنے کی کوششوں میں بہت سے لوگوں کی مدد کررہی ہے۔ میں ان سبھی کو سلام پیش کرتا ہوں جو کورونا وائرس کو شکست دینے کے طریقوں کا پتہ لگانے کے لئے تحقیق اور اختراع کے صف اول میں ہے۔ اپنے سیارے کو ایک نسبتاً زیادہ صحت مند اور بہتر سیارہ بنانے کے لئے ہمیں ٹکنالوجی کے استعمال کو جاری رکھنا چاہیے’’۔ ۔۔۔۔۔۔۔۔۔۔۔ م ن۔ ا گ۔ن ا۔
وزیراعظم کل نیشنل وار میموریل قوم کے نام وقف کریں گے

نئی دہلی، 25 فروری ،وزیراعظم جناب نریندر مودی کل 25 فروری کو ایک باضابطہ تقریب میں نیشنل وار میموریل قوم کے نام وقف کریں گے۔اس موقع پر وہ سابق فوجیوں سے خطاب بھی کریں گے۔ نئی دہلی میں انڈیا گیٹ کے قریب نیشنل وار میموریل آزادی کے بعد قوم کے دفاع میں اپنی زندگی قربان کرنے والے ہمارے فوجیو ں کے لئے ایک مناسب خراج عقیدت ہے۔ نیشنل وار میموریل میں ایسے فوجیوں کی بھی یادگاریں شامل ہیں جنہوں نے امن بحالی مشنوں اور شورش کا انسداد کرنے کی کاروائیوں میں شرکت کی اور اپنی زندگی قربان کردی۔ سال2014 میں وزیراعظم نے کہا تھا کہ ان کے نظریہ کے مطابق نیشنل وار میموریل ایک جدید ترین عالمی معیار کی یادگار ہوگا۔ نیشنل وار میموریل کے نقشے میں چار ہم مرکز دائرے یعنی‘ امر چکر یا لازوال زندگی کا دائرہ،‘ ویرتا چکر یا دائرہ شجاعت،‘تیاگ چکر یا دائرہ ایثار اور رکشک چکر یا دائرہ تحفظ شامل ہیں۔ نیشنل وار میموریل کمپلیکس میں مرکزی مربع مینار ایک ہمیشہ جلنے والی لو اور چھ برونز کی دیواریں جن پر ہندوستانی بری فوج،فضائیہ اور بحریہ کے ذریعہ لڑی گئی مختلف جنگوں کو دکھایاگیا ہے۔ پرم یودھا استھل میں پرم ویر چکر حاصل کرنے و الے 21 فوجیوں کے مجسمہ ہے جن میں 3 باحیات انعام یافتگان صوبے دار میجر(اعزازی کیپٹن) بانا سنگھ(ریٹائرڈ)،صوبے دار میجر یوگیندر سنگھ یادو اور صوبے دار سنجے کمار کے مجسمے شامل ہیں۔ نیشنل وار میموریل اپنے شہیدوں کو مناسب خراج عقیدت پیش کرنے کے لئے ایک ممنون قوم کے ایسا ساتھ کا ایک اظہار ہے۔ ۔۔۔۔۔۔۔۔۔۔۔ م ن۔اگ۔ رض
مرکزی کابینہ نے رجسٹریش آف میرج آف این آرآئی ،بل 2019پیش کئے جانے کی منظوری دے دی

نئی دہلی ،14فروری :وزیراعظم ، جناب نریندرمودی کے صدارت میں ہونے والے مرکزی کابینہ کے اجلاس میں رجسٹریشن آف میرج آف نان ریزیڈنٹ انڈین ( این آرآئی ) بل 2019پیش کئے جانے کی منظوری دے دی ۔ جس کا مقصد غیرمقیم ہندوستانی شریک حیات کے ذریعہ ہندوستانی شہریوں کے استحصال سے بچاو اور مزید جواب دہی اورذمہ داری پیداہوسکے گی ۔ واضح ہوکہ غیرمقیم ہندوستانی شرکائے حیات کے ذریعہ پریشان کئے جانے والے ہندوستانی شہریوں میں بیشترخواتین ہوتی ہیں ۔ تفصیلات اس بل کی روسے غلط کار ہندوستانی شرکائے حیات کے خلاف کارروائی کے قانونی نظام میں ترمیم کی جاسکے گی اورزیادہ ذمہ داری اورجواب دہی پیداہوگی نیز غیرمقیم ہندوستانی شرکائے حیات کے ساتھ منصوب ہندوستانی شہریوں کواستحصال سے بچایاجاسکے گا۔ اس بل کی منظوری کے بعد غیرمقیم ہندوستانی شہریوں کی شادیوں کا اندراج ہندوستان یا بیرون ملک قائم ہندوستانی مشن اورسفارت خانوں میں کیاجانالازمی ہوگا ،جس کی رو (1) پاسپورٹ ایکٹ 1967اور (2)کوڈ آف کریمنل پروسیجر 1973میں دفعہ 86اے شامل کرکے ترمیم کی جائیگی ۔ وسیع تراثرات ہندوستان میں سمن کی تعمیل کا عمل عموماازحددشوارگزارہوتاہے لیکن اب کوڈآف کریمنل پروسیجر میں 1973میں اس بل کے ذریعہ کی جانے والی ترمیم سے سمن کی تعمیل کا عمل قدرے آسان ہوجائیگا۔ اس کے ساتھ ہی غیرمقیم شرکائے حیات سے منصوب ہندوستانی شہریوں کو زبردست بچاو کی سہولت حاصل ہوگی اورپوری دنیامیں آباد غیرمقیم ہندوستانی شرکائے حیات سے منصوب ہندوستانی خواتین کو زبردست فائدہ پہنچے گا۔ ۔۔۔۔۔۔۔۔۔۔۔۔۔۔۔۔
کابینہ نے، ہندوستان اور انڈونیشیا کے درمیان ریلویز کے شعبے میں ہوئے تکنیکی تعاون  معاہدے کے بارے میں آگاہ کیا

نئی دہلی،27/جون۔وزیراعظم جناب نریندر مودی کی سربراہی میں، ہندوستان اور انڈونیشیاء کے درمیان ریلویز کے شعبے میں تکنیکی تعاون معاہدے پر ہوئے سمجھوتے( ایم او یو) کے بارے میں آگاہ کرایا۔ اس مفاہمت نامے پر 29مئی 2018 کو دستخط کئے گئے تھے۔ اس مفاہمت نامے کے تحت جن کلیدی میدانوں میں توجہ مرکوز کی جائے گی اور تعاون کا فریم ورک فراہم کیاجائے گا ، ان کی تفصیلات درج ذیل ہیں۔ (اے)معلومات، ٹیکنالوجی، ہنر مندی اور صلاحیت کے فروغ سمیت ادارہ جاتی تعاون کا تبادلہ (بی)ریلوے رولنگ اسٹاک کی تجدید کاری اور ریلویز میں سگنلنگ اور مواصلاتی نظام کی جدید کاری (سی)ریلوے کے آپریشنز، انتظامیہ اور قواعد وضوابط کی جدیدیت۔ (ڈی) بین۔ ماڈل ٹرانسپورٹ، لوجسٹکس پارکس اور مال برداری ٹرمنلز کافروغ۔ (ای)مقررہ (فکسڈ) بنیادی ڈھانچہ کی جس میں ٹریکس، پل، سرنگیں، اوور ہیڈ برق کاری اور بجلی کی فراہمی نظام شامل ہیں، تعمیر اور رکھ رکھاؤ کے لئے ٹیکنالوجی کا تبادلہ ۔ (ایف)تعاون کے دیگر میدان جو دونوں اطراف سے فیصلہ کئے جاسکتے ہیں۔ پس منظر: ریلویز کی وزارت نے مختلف بیرونی حکومتوں اور قومی ریلویز کے ساتھ ریلوے کے شعبے میں تکنیکی تعاون کے لئے مفاہمت ناموں پر دستخط کئے ہیں۔ جن میدانوں میں تعاون کی شناخت کی گئی ہے ان میں، تیز رفتار کاری ڈورس، موجودہ روٹوں پر رفتار کو بڑھانا، عالمی پیمانے کے اسٹیشنوں کو فروغ، ہیوی ہال آپریشنز اور ریلوے کے بنیادی ڈھانچے کی تجدید کاری وغیرہ شامل ہیں۔ یہ تعاون یا امداد ریلوے کی ٹیکنالوجی اور ا ٓپریشنز کے میدانوں میں فروغ کے لئے معلومات کے تبادلے کے ذریعہ حاصل کی جائے گی۔ نیز اس کے تحت معلومات کا مشترک کرنا، تکنیکی دورے، تربیتیں اور سیمینار باہمی مفاد پر ان میدانوں میں سیمینار اور ورکشاپس کا انعقاد شامل ہے۔
وزیراعظم نے آنجہانی کیسری ناتھ ترپاٹھی کے انتقال  پر اظہار تعزیت کیا

وزیراعظم جناب نریندر مودی نے مغربی بنگال کے سابق گورنر آنجہانی کیسری ناتھ ترپاٹھی ، جنھوں نے مختصر مدت کے لئے بہار ، میگھالیہ اور میزورم کے گورنر کے طور پر بھی اضافی چارج سنبھالا تھا، کے انتقال پر گہرےرنج و غم کا اظہار کیا ہے۔ وزیراعظم نے اپنے تاثرات کا اظہار کرتے ہوئے کہا کہ انھوں نے یوپی میں بی جے پی کی تشکیل میں کلیدی کردار ادا کیا اور ریاست کی ترقی کے لئے سخت محنت کی۔ ایک ٹوئیٹ میں وزیراعظم نے کہا: ‘‘آنجہانی کیسری ناتھ ترپاٹھی جی اپنی خدمات اور دانشمندی کے لئے قابل احترام شخصیت تھے۔ آئینی معاملوں پر انھیں عبور حاصل تھا۔ انھوں نے یوپی میں بی جے پی کی تشکیل میں کلیدی کردار ادا کیا اور ریاست کی ترقی کے لئے سخت جدوجہد کی۔سوگوار کنبے اور ان کے مداحوں سے اظہار تعزیت کرتا ہوں۔اوم شانتی۔’’
وزیر اعظم مغربی مخصوص مال برداری راہداری کے نیوریواڑی۔نیومدار سیکشن کو 7 جنوری کو قوم کے لئے وقف کریں گے

نئی دہلی 5 جنوری 2021: وزیر اعظم نریندر مودی مودی مغربی مخصوص مال برداری راہداری(WDFC) کے نیوریواڑی۔نیومدار سیکشن کو 7 جنوری 2021 کو دن میں گیارہ بجے ویڈیو کانفرنسنگ کے ذریعہ قوم کے لئے وقف کریں گے۔ وزیر اعظم دنیا کی پہلی ڈبل اسٹیک ڈیڑھ کلو میٹر طویل بھلی سے چلنے والی کنٹینر ٹرین کو بھی جھنڈی دکھا کر روانہ کریں گے۔اس موقع پر یہ ٹرین نیو اٹیلی سے نیو کشن گڑھ جائے گی۔ راجستھان اور ہریانہ کے گورنر اور وزرائے اعلیٰ اور مرکزی وزیر جناب پیوش گوئل بھی اس موقع پر موجود ہوں گے۔ WFFC کانیوریواڑی۔ نیومدار سیکشن مغربی مخصوص مال بردار راہداری کانیوریواڑی۔ نیو مدار سیکشن ہریانہ میں (اندازۃ 79 کلو میٹر، مہندر گڑھ اور ریواڑی اضلاع) میں واقع ہے اور راجستھان میں (اندازۃ 227 کلو میٹر، جے پور، اجمیر، سِکر، ناگور اور الور اضلاع)۔ یہ 9 نئے تعمیر شدہ DFCاسٹیشنوں پر مشتمل ہے جس میں سے 6 کراسنگ اسٹیشن یہ ہیں۔ نیو‘ڈبلا’ نیوبھگیگا، نیوسری مادھوپور، نیوپاچر ملک پور،نیوسکن اور نیوکشن گڑھ، جبکہ دیگر 3 نیوریواڑی، نیواٹیلی اور نیو پھلیرا میں جنکشن اسٹیشن ہیں۔ اس اسٹریچ کے کھل جانے سے راجستھان اور ہریانہ کے ریواڑی، مانیسر، نرنول،پھلیرا اور کشن گڑھ علاقوں میں متعدد صنعتوں کو فائدہ پہنچے گا اور کٹھواس کے CONCOR کے کنٹینر ڈپو کے بہتر استعمال کو بھی یقینی بنایا جاسکے گا۔ اس سیکشن سے مغربی بندرگاہ کا ندلا، پپاوا، مندھرا اور گجرات میں واقع دہیج کے ساتھ بہ آسانی رابطہ بھی یقینی ہوگا۔ اس سیکشن کے افتتاح کے بعد WDFC اور EDFC کے درمیان بلارکاوٹ کنکٹوٹی ملے گی۔ اس سے قبل EDFC کے 351 کلو میٹر کے نیو بھاؤپور۔ نیو خورجہ سیکشن کو وزیر اعظم نے 29 دسمبر 2020 کو قوم کے لئے وقف کیا تھا۔ ڈبل اسٹیک لانگ ہول کنٹینر ٹرین آپریشن ڈبل اسٹیک لانگ ہول کنٹینر ٹرین آپریشن میں 25 ٹن کا اضافی وزن شامل ہوگا۔DFCCILکے لئے اسے RDSO کے ویگن ڈپارٹمنٹ نے ڈیزائن کیا ہے۔BLCS-A اور BLCS-B کے آزمائشی سفر مکمل کرلئے گئے ہیں۔ ڈیزائن ایسا ہے کہ گنجائش کے زیادہ سے زیادہ استعمال اور یکساں ترسیل اور پوائنٹ لوڈنگ کو یقینی بنا یا جاسکے گا۔ لانگ ہول ڈبل اسٹیک کنٹینر ٹرین پر یہ ویگن بھارتی ریلوے کے موجودہ ٹریفک کے مقابلے 4 گنا مال لے جاسکیں گے۔ DFCCIL مال گاڑیوں کو سو کلو میٹر فی گھنٹے زیادہ سے زیادہ کی رفتار سے چلائے گا جبکہ بھارتی ریلوے ٹریک پر اس وقت یہ رفتار 75 کلو میٹر فی گھنٹہ ہے، جبکہ مال گاڑیوں کی اوسط رفتار کوموجودہ 26 کلو میٹر فی گھنٹے سے بڑھا کر DFC پر 70 کلو میٹر فی گھنٹہ کیا جاسکے گا۔
وزیراعظم نے گذشتہ ماہ کے ‘من کی بات’ پروگرام پر مبنی کتابچہ کو شئیر کیا

وزیراعظم جناب نریندر مودی نے گزشتہ ماہ (نومبر 2022) کے من کی بات کے ایپی سوڈ پر مبنی ایک کتابچہ شئیر کیا ہے، جس میں بھارت کی جی-20 صدارت، خلاءمیں مسلسل بڑھتے قدم، موسیقی کے آلات کی برآمدگی میں اضافہ اور دیگر موضوعات شامل ہیں۔ ایک ٹوئیٹ میں وزیراعظم نے کہا: ‘‘اس ای- بک پر ایک نظر ڈالیں، جس میں گذشتہ ماہ کے # من کی بات میں شامل موضوعات، جیسے بھارت کی جی-20 صدارت، خلاء میں ہمارے مسلسل بڑھتے قدم، موسیقی کے آلات کی برآمدگی میں اضافہ اور دیگر دلچسپ تحریریں شامل ہیں۔’’ http://davp.nic.in/ebook/h_nov/index.html"
2018 ء بیچ کے آئی پی ایس پروبیشنرز کی وزیر اعظم سے ملاقات

نئی دہلی، 09 اکتوبر / 2018 ء بیچ کے 126 آئی پی ایس پروبیشنروں نے آج نئی دلّی میں وزیر اعظم جناب نریندر مودی سے ملاقات کی ۔ پروبیشنروں سے ملاقات کرتے ہوئے وزیر اعظم نے نو جوان افسروں کو اس بات کی ترغیب دی کہ وہ اپنے ملک کی بہتری کے لئے پورے انہماک کے ساتھ انتھک کام کریں ۔ وزیر اعظم نے افسران سے اپیل کی کہ وہ اپنے روز مرہ کے کام میں خدمت کے جذبے اور انہماک کو بروئے کار لائیں ۔ انہوں نے پولیس فورس کی اہمیت پر زور دیتے ہوئے کہا کہ عام شہریوں کے ساتھ اُن کی وابستگی ہونی چاہیئے ۔ انہوں نے کہا کہ ہر ایک افسر کو پولیس فورس کے بارے میں شہریوں کے پرسپیکٹیو کو سمجھنا چاہیئے اور پولیس فورس کو عوام دوست اور قابل ِ رسائی بنانے کے لئے کام کرنا چاہیئے ۔ آئی پی ایس پروبیشنروں کے ساتھ ایک ملاقاتی اجلاس میں وزیر اعظم نے کہا کہ پولیس کا رول جرائم کی روک تھام پر مرکوز ہونا چاہیئے۔ انہوں نے جدید پولیس فورس بنانے میں ٹیکنا لوجی کی اہمیت کو اجاگر کیا ۔ وزیر اعظم نے آرزو مند اضلاع کو بدلنے میں اور سماجی تبدیلی کے آلات کے طور پر پولیس کے رول کے بارے میں بھی تبادلۂ خیال کیا۔ انہوں نے 2018 ء بیچ میں خواتین پروبیشنروں کی ایک بڑی تعداد کی ستائش کی ۔ وزیر اعظم نے کہا کہ پولیس فورس میں خواتین کی زیادہ تعداد کا پولیسنگ میں ایک زبردست مثبت اثر پڑے گا اور اسی کے ساتھ قومی تعمیر میں بھی یہ معاون ثابت ہو گا ۔ افسران کے لئے روشن مستقبل کے تئیں اپنی نیک خواہشات کا اظہار کرتے ہوئے وزیر اعظم نے افسران سے کہا کہ وہ خود پر یقین رکھیں ۔ انہوں نے کہا کہ رسمی ٹریننگ کے ساتھ خود اعتمادی اور موروثی طاقت سے افسران اِس قابل ہوں گے کہ وہ روز مرہ کے چیلنجوں سے بخوبی نمٹ سکیں ۔ ۔ ۔ ۔ ۔ ۔ ۔
وزیر اعظم 30 نومبر کو وارانسی  جائیں گے اور  این ایچ-19  وارانسی –پریاگ راج سیگمنٹ کی 6 لین توسیع کاری پروجیکٹ کا افتتاح کریں گے

نئی دہلی،28 نومبر 2020/وزیراعظم جناب نریندر مودی 30 نومبر 2020 کو وارانسی کا دورہ کریں گے اور قومی شاہراہ -19 کے ہنڈیا (پریاگ راج) –راجا تالاب (وارانسی) سیگمنٹ کی چھ لین توسیع کاری پروجیکٹ کو قوم کے نام وقف کریں گے۔ دورے کے دوران، وزیراعظم دیودیپاولی میں حصہ لیں گے ، کاشی وشوناتھ مندر گلیارہ پروجیکٹ کی سائٹ پر جائیں گے اور سارناتھ آثار قدیمہ مقام کا بھی دورہ کریں گے۔ کل 2447 کروڑ روپے کی لاگت سے تیار کئے گئے نئے چوڑے اور چھ لین والے این ایچ 19 کے 73 کلو میٹر کے حصہ میں توسیع کے لئے پریاگ راج اور وارانسی کے درمیان سفر کے وقت میں ایک گھنٹے کم لگنے کا امکان ہے۔ دیو دیپاولی جو وارانسی میں روشنی اور جوش و خروش کا دنیا بھر میں مقبول تہوار بن گیا ہے، کارتک ماہ کی پورنیما کو منایا جاتا ہے۔ وارانسی کے گھاٹ پر وزیراعظم کے دیا جلانے کے ساتھ ہی اس فیسٹول کی شروعات ہوگی، بعد میں دریائے گنگا کے دونوں کناروں پر گیارہ لاگھ دیپ جلائے جائیں گے ۔ سفر کے دوران ، وزیراعظم زیر تعمیر کاشی وشو ناتھ مندر گلیارہ پروجیکٹ کی رفتار کا جائزہ لینے کے لئے سائٹ پر بھی جائیں گے۔ وہ سارناتھ کے آثار قدیمہ مقام پر لائٹ اینڈ ساؤنڈ شو بھی دیکھیں گے، جس کا افتتاح انہوں نے اسی ماہ کے شروع میں کیا تھا۔ م ن۔ ش ت۔ج
کابینہ نے پیلیس ڈیس نیشنز، جنیوا میں واقع اقوام متحدہ کے دفتر میں استعمال کے لیے ’وے فائنڈنگ ایپلی کیشن‘ کے تعلق سے بھارت اور اقوام متحدہ کے درمیان ایک معاہدے کو منظوری دی

وزیر اعظم جناب نریندر مودی کی صدارت میں مرکزی کابینہ نے پیلیس ڈیس نیشنز، جنیوا میں واقع اقوام متحدہ کے دفتر (یو این او جی) میں استعمال کے لیے ’وے فائنڈنگ ایپلی کیشن‘ کے تعلق سے حکومت ہند اور اقوام متحدہ کے درمیان معاہدے پر دستخط کی تجویز کو منظوری دے دی۔ اقوام متحدہ (یو این)ایک بین الاقوامی ادارہ ہے جس کا قیام 1945 میں عمل میں آیا۔ سرِ دست اس ادارے میں 193 رکن ممالک شامل ہیں۔ بھارت اقوام متحدہ کا بانی رکن ہے۔ پانچ عمارتوں اور 21 منزلوں پر مشتمل ، جینوا میں اقوام متحدہ کا دفتر (یو این او جی) تاریخی پیلیس ڈیس نیشنز میں واقع ہے۔ عمائدین کی ایک بڑی تعداد، سول سوسائٹی کے اراکین اور عوام الناس مختلف میٹنگوں اور اجلاسات میں شرکت کے لیے یو این او جی کا دورہ کرتے ہیں۔ عمارتوں کی ساختی پیچیدگی اور بہت بڑی تعداد میں لوگوں کی شرکت کو مدنظر رکھتے ہوئے، ایک نیوی گیشنل ایپلی کیشن کی ضرورت پیش آئی جو کہ اقوام متحدہ کے دفتر کا دورہ کرنے والے عمائدین اور دیگر افراد کو تمام تر حفاظتی نقطہ نظر پر عمل کرتے ہوئے احاطے کے ارد گرد اپنا راستہ تلاش کرنے میں مدد فراہم کر سکے۔ جہاں گلوبل پوزیشننگ سسٹم (جی پی ایس)پر مبنی ایپلی کیشنز کھلی جگہ پر کام کرتی ہیں، وہیں مزید بہتری کے ساتھ عمارت کے اندرونی حصوں میں کام کرنے والی نیوی گیشنل ایپ عمائدین کو کمرے اور دفاتر تلاش کرنے میں مدد فراہم کرے گی۔ ’وے فائنڈنگ ایپلی کیشن‘ کو تیار کرنے کے پروجیکٹ کا تصور 2020 میں اقوام متحدہ کی 75ویں سالگرہ کے موقع پر حکومت ہند کی جانب سے اقوام متحدہ کو بطور عطیہ پیش کیا گیا۔ایپ کی تیاری، استعمال کرنے اور اس کے رکھ رکھاؤ کے لیے مالی اخراجات کا تخمینہ 2 ملین امریکی ڈالر کے بقدر ہے۔ سافٹ ویئر پر مبنی ’وے فائنڈنگ ایپلی کیشن‘ کی ترقی، استعمال اور اس کے رکھ رکھاؤ پر مشتمل پروجیکٹ کا مقصد یو این ایل جی کی پیلیس ڈیس نیشنز عمارتوں میں راستہ تلاشنے میں سہولت فراہم کرنا ہے۔ یہ ایپلی کیشن لوگوں کو یو این او جی کی پانچ عمارتوں کی 21 منزلوں میں ایک مقام سے دوسرے مقام تک راستہ تلاشنے میں مدد فراہم کرے گی۔ یہ ایپ انٹرنیٹ کنکشن کے ساتھ اینڈروئڈ اور آئی او ایس موبائل یا دیگر ڈیوائس میں کام کرے گی۔ اس ایپ کو تیار کرنے کی ذمہ داری سینٹر فار ڈیولپمنٹ آف ٹیلی میٹکس (سی۔ ڈی او ٹی) کو سونپی گئی ہے، جو کہ ٹیلی مواصلات کے محکمہ(ڈی او ٹی)، حکومت ہند کا ایک خودمختار ٹیلی مواصلات تحقیقی و ترقیاتی مرکز ہے۔ یہ پروجیکٹ حکومت ہند کی جانب سے اقوام متحدہ کے لیے ایک غیر معمولی تعاون ہوگا۔ یہ پروجیکٹ نہ صرف بھارت کی تکنیکی صلاحیتوں کو اجاگر کرے گا بلکہ اقوام متحدہ کی سطح کے پلیٹ فارم پر ملک کے وقار میں بھی اضافہ کرے گا۔ یہ ایپ اقوام متحدہ میں بھارت کو موجودگی کا احساس کرائے گی اور سافٹ ویئر تکنالوجی سے متعلق ایک مضبوط مہارت– دنیا بھر سے یہاں آنے والے افراد کے موبائل میں ایک ’میڈ ان انڈیا‘ ایپ – کی شکل میں بھارت کی سافٹ پاور کا مظاہرہ کرے گی۔
وزیر اعظم نے گزشتہ ماہ کی  من کی بات قسط کے اہم موضوعات کا احاطہ کرنے والی ای- بک مشترک کی

وزیر اعظم جناب نریندر مودی نے گزشتہ ماہ کی من کی بات قسط کے اہم موضوعات اور زندگی کے مختلف شعبوں سے تعلق رکھنے والے معروف لوگوں کے تحریرکردہ بصیرت انگیز مضامین کا احاطہ کرنے والی ایک ای-بک مشترک کی ہے۔ وزیر اعظم نے ٹویٹ کیا؛ ’’ ایک دلچسپ ای- بک پیش ہے جس میں گزشتہ ماہ کے #من کی بات ایپی سوڈ میں شامل اہم موضوعات اور زندگی کے مختلف شعبوں سے تعلق رکھنے والے معروف لوگوں کے تحریرکردہ بصیرت انگیز مضامین کا احاطہ کیا گیا ہے۔‘‘
وزیراعظم نریندر مودی پنچایتی راج کا دن کے موقع پر  کل مدھیہ پردیش کا دورہ کریں گے اور راشٹریہ گرامین سوراج ابھیان کی شروعات کریں گے

نئی دہلی،23؍اپریل،وزیراعظم جناب نریندر مودی قومی پنچایتی راج کے دن کے موقع پر کل یعنی 24 اپریل 2018 کو مدھیہ پردیش کے مانڈلا کا دورہ کریں گے۔ وہ ایک عوامی جلسے کے دوران راشٹریہ گرامین سوراج ابھیان کا آغاز کریں گے اور مانڈلا سے ملک بھر کے پنچایتی راج نمائندوں سے خطاب کریں گے۔ وزیراعظم اس موقع پر آئندہ پانچ برسوں کے دوران قبائلیوں کی بحیثیت مجموعی ترقی کے لئے ایک لائحہ عمل جاری کریں گے۔ وہ مانڈلا ضلع کے منیری میں انڈین آئل کارپوریشن کے ایل پی جی بوٹلنگ پلانٹ کے سنگ بنیاد کے لئے ایک لوح کی نقاب کشائی کریں گے۔ وہ ایک لوکل گورنمنٹ ڈائریکٹری کا اجراء بھی کریں گے۔ صاف ستھرے، صحت مند اور بجلی کی سہولت سے لیس بھارت کے تئیں حکومت کی عہدبستگی کے ضمن میں وزیراعظم گاؤوں کے ایسے سرپنچوں کو نوازیں گے جنہوں نے سوفیصد دھوئیں سے پاک باورچی خانوں، مشن اندردھنش کے تحت سوفیصد ٹیکاکاری اور سوبھاگیہ اسکیم کے تحت سوفیصد برق کاری کا ہدف حاصل کیا ہے۔ اس موقع پر وزیراعظم سرو سریشٹھ پنچایت پرسکار یوجنا کے تحت راشٹریہ ای-پنچایت پرسکار اور گرام پنچایت وکاس پرسکار یوجنا کے تحت انعام حاصل کرنے والوں کو نوازیں گے۔ بعد میں وزیراعظم مدھیہ پردیش کے معیار اکتساب مقرر کرنے والے اضلاع کے ضلع کلکٹروں کے ساتھ تبادلہ خیال کریں گے۔ ۔۔۔۔۔۔۔۔۔۔۔ (م ن- م م- ق ر)